Pressemeddelelse
Marts 2018

Serie 9 indeholder et stort udvalg af APD'er, der er optimeret til LIDAR-applikationer

Med Serie 9 tilbyder First Sensor et stort udvalg af silicium-avalanche-fotodioder (APD'er) med meget høj følsomhed i det nær-infrarøde bølgelængdeområde (NIR) specielt ved 905 nm. APD'erne er med deres interne forstærkningsmekanisme, store dynamiske område og hurtige stigetid meget velegnede til LIDAR-systemer til optisk afstandsmåling og objektgenkendelse med løbetidsmetoden. Anvendelsesområderne kan eksempelvis være førerassistentsystemer, droner, sikkerhedslaserscannere, 3D-måling og robotteknik.

Med Serie 9 fås fotodioder som enkeltelementer og som linje- og matrix-arrays med flere aktive sensorflader. Blandt kabinetmulighederne er robuste transistor outline-kabinetter og flade keramiske SMD-kabinetter. Den langsomme stigning i avalanchefotodiodernes forstærkning med spærrespænding muliggør en præcis og enkel indstilling af en høj forstærkningsfaktor. Ved særligt lave lysmængder er der desuden mulighed for hybridløsninger, der forstærker APD-signalet yderligere med en intern transimpedansforstærker (TIA). Den integrerede forstærker er tilpasset fotodioden optimalt og giver mulighed for kompakte konstruktioner og meget fordelagtige signal-støjafstande.

Med intern halvlederproduktion og en stor udviklingskapacitet kan First Sensor tilpasse sine silicium-avalanche-fotodioder til særlige kundeønsker, f.eks. med hensyn til følsomhed, forstærkning, stigetid og komponentform.

De vigtigste egenskaber ved Serie 9-APD'erne:
•	Meget høj følsomhed i 905 nm-området
•	Stort dynamisk område og hurtig stigetid
•	Enkeltdioder og linje- og matrix-arrays
•	Robuste transistor outline-kabinetter og flade keramiske SMD-kabinetter
•	Hybridløsninger med TIA

Yderligere oplysninger om produktet: 
https://www.first-sensor.com/en/products/optical-sensors/detectors/avalanche-photodiodes-apd/series-9-with-enhanced-nir-sensitivity-900-nm

Om First Sensor AG
First Sensor AG er en af verdens førende producenter inden for sensorteknologi. Virksomheden udvikler og fremstiller standardiserede og skræddersyede sensorløsninger til detektion af lys, stråling, tryk, gennemstrømning, opfyldningsniveau og acceleration til applikationer på vækstmarkederne industriel anvendelse, medicoteknik og mobilitet. First Sensor varetager hele værdikæden fra komponent til færdig sensor. 

Godt 850 medarbejdere er fordelt på afdelinger seks steder i Tyskland samt udviklings-, produktions- og salgsafdelinger i USA, Canada, Kina, Holland, Storbritannien, Frankrig, Sverige og Danmark. Dertil kommer et verdensomspændende netværk af faste samarbejdspartnere. Vores afdelinger certificeres løbende i henhold til ISO/TS 16949, ISO 14001, EN ISO 13485, EN 9100 og ISO 9001 – afhængigt af det relevante forretningsområde. 

First Sensor AG er børsnoteret i kategorien Prime Standard på den tyske børs i Frankfurt. 

Yderligere oplysninger kan ses på www.first-sensor.com

Øvrige pressemeddelelser kan ses på www.first-sensor.com/technical-press

First Sensor AG
Peter-Behrens-Str. 15
12459 Berlin
Tyskland
T +49 30 6399 2399
	
Pressekontakt, fagmedier:
Doris Tischer
Director Marketing Communications
E-mail: technical.press@first-sensor.com
T +49 89 80083-48